সুষ্ঠু নির্বাচনের কোনো চিন্তাভাবনা ছাড়াই এক দশক নির্বিঘেœ কাটিয়ে দেয়ার মধ্য দিয়ে এই সরকারের মধ্যে এমন ধারণা হয়তো জন্মাতে পারে যে, আসন্ন নির্বাচনেও তারা ক্ষমতায় ফিরে আসবেন। আগামী দিনে কী হবে তা কেবল ভবিষ্যৎই বলতে পারে। কিন্তু দেশের এখন যে হালদশা তাতে অনুমান করা যায়, গণতান্ত্রিক বিধিব্যবস্থার উন্নতির সম্ভাবনা কম। তাই দেশের মানুষের আস্থার স্থানটি নড়বড়ে হয়ে যাচ্ছে। হতাশা ও ক্ষোভের মিশ্রণে যে প্রতিক্রিয়া তাতে আশঙ্কা হয়, না আমরা নৈরাজ্যের মধ্যে গিয়ে পড়ি, আর গণতন্ত্র না অকার্যকর হয়ে যায়। অতীতে দেশে গণতন্ত্র অকার্যকর হওয়ার অভিজ্ঞতা অর্জন করা হয়েছে। আর সে খারাপ সময় এসেছিল রাজনৈতিক নেতাদের ব্যর্থতার কারণে। এমনকি এখনো তার জের টেনে চলতে হচ্ছে।